4.  การประกอบธุรกิจ

    1.  ลักษณะผลิตภัณฑ์

บริษัท ไพลอน จำกัด (มหาชน) ดำเนินธุรกิจรับเหมาก่อสร้างงานฐานรากและงานก่อสร้างทั่วไป
สำหรับโครงการภาครัฐบาลและเอกชน โดยมีสายงานหลักดังต่อไปนี้

4.1.1 งานเสาเข็มเจาะ (Bored Pile)

เสาเข็มเจาะเป็นเสาเข็มที่นิยมใช้กับการก่อสร้างฐานรากของโครงสร้างขนาดใหญ่
และโครงสร้างอาคารในบริเวณที่มีพื้นที่จำกัด
ซึ่งไม่สามารถใช้เสาเข็มตอกได้เนื่องจากปัญหาด้านการขนส่ง
หรือเนื่องจากบริเวณก่อสร้างชิดอาคารข้างเคียงมากซึ่งความสั่นสะเทือนจากการตอกเสาเข็มอาจจะก่อให้เกิดความเสียหายกับอาคารข้างเคียงได้
ส่วนการใช้เสาเข็มเจาะจะไม่ทำให้ดินเกิดการเคลื่อนตัวซึ่งอาจไปดันสิ่งปลูกสร้างข้างเคียงให้เสียหายได้เหมือนกับการตอกเสาเข็ม
นอกจากนี้เสาเข็มเจาะยังลดมลภาวะเรื่องเสียงและแรงสั่นสะเทือนเมื่อเทียบกับการใช้เสาเข็มตอก
ทั้งนี้งานเสาเข็มเจาะของบริษัทส่วนใหญ่จะเป็นเสาเข็มเจาะที่มีขนาดเส้นผ่านศูนย์กลางตั้งแต่ 50
เซนติเมตร จนถึง 2.00 เมตร และทำได้ถึงความลึกมากกว่า 60 เมตร
ขึ้นอยู่กับการออกแบบกำลังรับน้ำหนักของเสาเข็มโดยวิศวกร และสภาพชั้นดินในแต่ละพื้นที่

เสาเข็มเจาะนั้นสามารถจำแนกตามขนาดได้เป็น 3 ประเภท

-   เสาเข็มเจาะขนาดเล็ก : เป็นเสาเข็มที่มีเส้นผ่านศูนย์กลางน้อยกว่า 50 เซนติเมตร
    เหมาะสำหรับใช้ในการก่อสร้างฐานรากของอาคารขนาดเล็ก โดยส่วนใหญ่มีความลึกประมาณ
    21 เมตร เหมาะสำหรับบ้านเรือน โรงงาน หรือโครงสร้างที่มีน้ำหนักไม่มากนัก

-   เสาเข็มเจาะขนาดกลาง : เป็นเสาเข็มที่มีเส้นผ่านศูนย์กลางระหว่าง 50 เซนติเมตร
    แต่ไม่เกิน 1 เมตรโดยส่วนใหญ่มีความลึกประมาณ 21-55 เมตร
    ขึ้นอยู่กับลักษณะชั้นดินในแต่ละพื้นที่และน้ำหนักของโครงสร้างที่รองรับ
    เหมาะสำหรับใช้ในการก่อสร้างโครงสร้างขนาดปานกลางจนถึงขนาดใหญ่ เช่น
    สะพานข้ามแยก อาคาร และโรงงานขนาดใหญ่

-   เสาเข็มเจาะขนาดใหญ่ : เป็นเสาเข็มที่มีเส้นผ่านศูนย์กลางมากกว่า 1 เมตรขึ้นไป
    เหมาะสำหรับใช้ในการก่อสร้างโครงสร้างขนาดใหญ่ซึ่งต้องการกำลังรับน้ำหนักต่อเสาเข็มหนึ่งต้นสูงมาก
    เช่น อาคารสูง ทางยกระดับ ทางรถไฟยกระดับ สะพานขนาดใหญ่ เป็นต้น
    โดยบริษัทสามารถก่อสร้างเสาเข็มเจาะได้จนถึงขนาดเส้นผ่านศูนย์กลาง 2
    เมตรและความลึกถึง 70 เมตร

  ในอีกด้านหนึ่ง การก่อสร้างเสาเข็มเจาะนั้นสามารถแบ่งตามกรรมวิธีการทำงานได้เป็น 2
  แบบคือ เสาเข็มเจาะแบบแห้งและเสาเข็มเจาะแบบเปียก
  ทั้งนี้เสาเข็มเจาะแบบแห้งเหมาะสำหรับเสาเข็มที่มีขนาดเส้นผ่านศูนย์กลาง 35 ถึง 60
  เซนติเมตร และความลึกของหลุมเจาะไม่มากนัก โดยก้นหลุมยังอยู่ในชั้นดินเหนียวแข็ง
  โดยทั่วไปจะสามารถรับน้ำหนักได้ไม่เกิน 120 ตันต่อต้น
  ซึ่งจะก่อสร้างโดยทำการเจาะดินลงไปโดยไม่มีการเติมสารละลายพยุงหลุมเจาะ
  เมื่อเสร็จแล้วจึงติดตั้งโครงเหล็กและเทคอนกรีตลงไปในหลุม
  ในขณะที่เสาเข็มเจาะแบบเปียกนั้นมีขนาดเส้นผ่านศูนย์กลางตั้งแต่ 50 เซนติเมตร
  ขึ้นไปโดยไม่จำกัดความลึกของหลุมเจาะ ทำให้เสาเข็มรับน้ำหนักได้มาก
  วิธีการก่อสร้างนั้นคล้ายคลึงกับเสาเข็มเจาะแบบแห้ง
  เพียงแต่การขุดนั้นจะเติมสารละลายพยุงหลุมเจาะลงไป เพื่อป้องกันการพังทลายของดิน
  ทั้งนี้งานเสาเข็มเจาะของบริษัทโดยส่วนใหญ่แล้วจะเป็นเสาเข็มเจาะแบบเปียกที่มีขนาดเส้นผ่านศูนย์กลางมากกว่า
  50 เซนติเมตร ขึ้นไป

บริษัทมีรายได้จากงานเสาเข็มเจาะในปี 2553 ปี 2554 และปี 2555 ประมาณร้อยละ 87.04
ร้อยละ 84.19 และร้อยละ 75.53 ของรายได้รวมเฉพาะบริษัทตามลำดับ
โดยบริษัทคาดว่าบริษัทจะยังคงมีสัดส่วนรายได้หลักมาจากงานประเภทนี้ต่อไป

2.  งานปรับปรุงคุณภาพดินโดยวิธีอัดฉีดซีเมนต์ด้วยแรงดันสูง (Jet Grouting)

งานปรับปรุงคุณภาพดิน (Ground Improvement)
มีวัตถุประสงค์เพื่อเพิ่มเสถียรภาพให้กับโครงสร้างของดินเดิม
ทำให้ดินมีกำลังรับน้ำหนักมากขึ้นและป้องกันการเคลื่อนตัวของดิน
โดยบริษัทมีการให้บริการงานประเภทนี้โดยวิธีการอัดฉีดซีเมนต์ด้วยแรงดันสูง (Jet Grouting)
ที่ความดันประมาณ 200 ถึง 400 บาร์ โดยอาจแบ่งลักษณะของงานออกเป็นแต่ละประเภทดังต่อไปนี้

1.  เสาเข็มดินซีเมนต์ (Soil Cement Column)

  เป็นการปรับปรุงคุณสมบัติของดินอ่อนตลอดชั้นความหนา
  เริ่มต้นโดยการอัดฉีดน้ำภายใต้ความดันสูงเพื่อกวนให้ชั้นดินอ่อนตัวและมีขนาดรูปทรงตามที่ต้องการ
  แล้วจึงอัดฉีดน้ำปูนลงไปผสมกับดินในบริเวณ ดังกล่าวทำให้เกิดการแข็งตัวกลายเป็นแท่งดินซีเมนต์
  ซึ่งมีความสามารถในการรับน้ำหนักตามที่ออกแบบและช่วยลดปัญหาการทรุดตัวของโครงสร้าง
  การทำเสาเข็มดินซีเมนต์โดยวิธีอัดฉีดซีเมนต์ด้วยแรงดันสูง (Jet Grouting)
  จะให้คุณภาพแท่งดินซีเมนต์และความสม่ำเสมอของเนื้อดินซีเมนต์ที่ดีกว่าวิธีทั่วไปซึ่งมีทั้งแบบใช้ความดันต่ำ
  (Low Pressure Mix) และแบบใช้ใบกวนดิน (Rotary Mix)
  ในปัจจุบันมีการนำเสาเข็มดินซีเมนต์ไปประยุกต์ใช้หลายรูปแบบเช่น ฐานรากงานถนน
  ลานจอดเครื่องบิน เขื่อน ประตูระบายน้ำ รวมไปถึงการเพิ่มเสถียรภาพให้กับตลิ่งของคลอง

  2. การเพิ่มกำลังรับน้ำหนักและเสถียรภาพของดินเฉพาะจุด

  เป็นการปรับปรุงคุณสมบัติและกำลังของดินหรือหินเฉพาะจุด เช่น
  งานอัดฉีดรอยแตกของชั้นหินหรือดินในงานก่อสร้างเขื่อน
  การเพิ่มเสถียรภาพและกำลังของดินในงานขุดหรืองานเจาะเฉพาะที่

ในปี 2553 และปี 2554 บริษัทไม่มีรายได้จากงานส่วนนี้ อย่างไรก็ตาม ในปี 2555
บริษัทมีรายได้จากงานส่วนนี้ประมาณร้อยละ 0.52 ของรายได้รวมเฉพาะบริษัท

4.1.3 งานก่อสร้างกำแพงกันดินชนิดไดอะแฟรม (Diaphragm Wall)

กำแพงกันดินชนิดไดอะแฟรมเป็นการก่อสร้างกำแพงโดยมีวัตถุประสงค์เพื่อใช้เป็นโครงสร้างรับน้ำหนักและป้องกันการเคลื่อนตัวของดินทางด้านข้าง
โดยจะทำการก่อสร้างกำแพงในชั้นที่ต่ำกว่าผิวดินด้วยคอนกรีตเสริมเหล็กคล้ายคลึงกับการทำเสาเข็มเจาะแบบเปียก
ซึ่งการใช้เทคโนโลยีในการก่อสร้างกำแพงกันดินชนิดนี้ทำให้ไม่ต้องใช้ Sheet Pile
และสามารถสร้างกำแพงกันดินใต้ดินแบบถาวรที่มีหน้าตัดเป็นสี่เหลี่ยมเหมือนกำแพงทั่วไป
แต่มีความแข็งแรงและสามารถป้องกันการรั่วซึมของน้ำได้
ซึ่งส่วนใหญ่จะใช้เพื่อเป็นโครงสร้างของชั้นจอดรถใต้ดิน กำแพงอาคาร
ผู้โดยสารสำหรับระบบรถไฟฟ้าใต้ดิน และอุโมงค์ลอดทางแยก เป็นต้น

การออกแบบก่อสร้างกำแพงกันดินนั้นสามารถกำหนดความหนาของแผ่นกำแพงได้ตั้งแต่ 50
เซนติเมตร จนถึง 1.5 เมตร โดยเริ่มจากการตักดินขุดหลุมตามขนาดและแนวที่จะทำกำแพง
จากนั้นจึงเติมสารละลายพยุงหลุมเจาะ เพื่อป้องกันการพังทลายของดิน
แล้วจึงหย่อนเหล็กเสริมที่ผูกเป็นโครงไว้แล้วลงไปก่อนที่จะเทคอนกรีต
เมื่อทิ้งไว้จนคอนกรีตแข็งตัวมีกำลังตามที่กำหนดแล้ว จึงขุดดินข้างในกำแพงออก เพื่อทำชั้นใต้ดิน
หรือทำการก่อสร้างส่วนอื่นต่อไป

อย่างไรก็ตาม ในปี 2553 ปี 2554 และปี 2555 บริษัทไม่มีรายได้จากงานส่วนนี้

4.1.4 งานก่อสร้างทั่วไป (General Construction)

บริษัท ได้จัดตั้งบริษัทย่อยชื่อ บริษัท เอ็กซิลอน จำกัด ในเดือนธันวาคม 2551 ซึ่งบริษัทถือหุ้นร้อยละ
51 เพื่อให้บริการงานออกแบบ ก่อสร้าง และตกแต่งสำหรับสิ่งปลูกสร้างต่างๆ
โดยบริษัทและบริษัทย่อยมีนโยบายจะเน้นรับงานก่อสร้างประเภทงานดิน งานทาง
งานคลองระบายน้ำ และสิ่งปลูกสร้างที่ไม่สูงนักจากทั้งภาครัฐและภาคเอกชน เช่น
งานระบบป้องกันน้ำท่วม งานระบบระบายน้ำ โรงงาน โรงแรม อาคารหอประชุม อาคารสำนักงาน
และอาคารที่พักอาศัยที่มีความสูงไม่เกิน 8 ชั้น เป็นต้น โดยบริษัทมีทีมงานสถาปนิก
และวิศวกรมืออาชีพที่มีประสบการณ์ รวมถึงมีความพร้อมด้านเครื่องจักรและอุปกรณ์ในการทำงาน

ในปี 2553 ปี 2554 และปี 2555 บริษัทมีสัดส่วนรายได้จากงานก่อสร้างทั่วไป ประมาณร้อยละ
12.18 ร้อยละ 14.51 และร้อยละ 22.62 ของรายได้รวมเฉพาะบริษัทตามลำดับ อย่างไรก็ตาม
บริษัทมีแผนจะขยายงานก่อสร้างทั่วไปให้มีสัดส่วนที่มากขึ้น

1.  การตลาดและภาวะการแข่งขัน

    1.  กลยุทธ์ทางการแข่งขัน

บริษัทมีกลยุทธ์ในการดำเนินการที่สำคัญดังนี้

1.  คุณภาพของการบริการให้เป็นไปตามมาตรฐานวิชาชีพและตามความต้องการของลูกค้า
    (Quality)

  งานฐานรากเป็นงานที่เกี่ยวข้องกับความปลอดภัยของตัวโครงสร้างจึงมีความสำคัญเป็นอย่างมาก
  ดังนั้นบริษัทจึงตั้งมาตรฐานการทำงานอย่างเคร่งครัดโดยมีขบวนการตรวจสอบเพื่อควบคุมคุณภาพงานตลอดกระบวนการ
  และมีวิศวกรดูแลประจำสถานที่ก่อสร้างเพื่อแก้ปัญหาให้ทันเวลา
  โดยการทำงานที่ผ่านมาบริษัทไม่เคยประสบปัญหาการส่งมอบงานในเรื่องของการตรวจสอบคุณภาพ
  และผู้ใช้บริการเดิมหลายรายยังกลับมาใช้บริการของบริษัทอย่างต่อเนื่องจนถึงปัจจุบัน

2.  อัตราค่าบริการที่เหมาะสม (Cost)

  บริษัทมีนโยบายไม่ตัดราคากับคู่แข่ง
  หากแต่ใช้นโยบายในการบริหารต้นทุนการบริการอย่างมีประสิทธิภาพ อาทิเช่น ผลิตอะไหล่
  วัสดุสิ้นเปลือง หรือชิ้นส่วนเครื่องจักรหลายชนิดภายในบริษัทเอง ทำให้ลดการพึ่งพิง
  ผู้ประกอบการรายอื่นและลดการนำเข้า ส่งผลให้บริษัทสามารถตั้งราคาที่เหมาะสมและแข่งขันได้
  นอกจากนี้บริษัทยังให้ความสำคัญกับการพัฒนาประสิทธิภาพของผู้ปฏิบัติงาน
  ซึ่งเป็นปัจจัยที่ทำให้บริษัทสามารถกำหนดอัตราค่าบริการที่สามารถตอบสนองความต้องการของลูกค้า
  และสร้างความสามารถในการแข่งขันทั้งในระยะสั้นและในระยะยาวได้

3.  การส่งมอบที่ตรงเวลา (Delivery)

  เนื่องจากงานฐานรากถือเป็นงานเริ่มต้นของงานก่อสร้าง
  หากขั้นตอนนี้ไม่ได้รับการส่งมอบที่ตรงเวลาอาจส่งผลกระทบต่อขั้นตอนงานถัดไปได้
  โดยบริษัทให้ความสำคัญในด้านนี้และมีการประสานงานของฝ่ายต่างๆ
  เป็นอย่างดีตลอดจนมีการวางแผนและติดตามการทำงานอย่างรัดกุมเพื่อให้สามารถส่งมอบงานได้ตามแผนงานที่กำหนดไว้
  ตั้งแต่บริษัทเริ่มดำเนินการมาบริษัทยังไม่เคยมีปัญหาอันเกิดจากการส่งมอบงานฐานรากล่าช้าแต่อย่างใด

4.  ความหลากหลายของการบริการ (Variety of Product)

  เพื่อให้ตอบสนองความต้องการของลูกค้าได้มากขึ้น
  บริษัทมีนโยบายที่จะเพิ่มสินค้าในด้านงานฐานราก
  และรูปแบบการบริการที่เกี่ยวเนื่องให้มีความหลากหลายและครบวงจร
  โดยมีแผนจะขยายงานด้านการทำกำแพงกันดินชนิดไดอะแฟรม
  เพื่อรองรับงานก่อสร้างสำหรับโครงการรถไฟฟ้าใต้ดิน รวมถึงงานขุด งานหล่อ Footing
  และงานทำชั้นใต้ดินของอาคาร ตลอดจนงานก่อสร้างทั่วไปต่างๆ

2.  กลุ่มลูกค้าเป้าหมายและช่องทางการจำหน่าย

บริษัทสามารถแบ่งประเภทงานที่บริการรับจ้างได้เป็น 2 ประเภทคือ
งานจากภาครัฐบาลและภาคเอกชน
โดยงานจากภาครัฐบาลส่วนใหญ่จะเป็นโครงการที่เกี่ยวข้องกับงานโครงสร้างและสาธารณูปโภคพื้นฐาน
เช่น งานทางรถไฟยกระดับ งานทางด่วน งานสะพานข้ามแยก งานเขื่อน งานโรงไฟฟ้า
งานอาคารและสถานที่ราชการ เป็นต้น
ในขณะที่งานภาคเอกชนจะเป็นโครงการที่เกี่ยวข้องกับที่อยู่อาศัย อาคารสำนักงาน
และโรงงานอุตสาหกรรม

การรับงานของบริษัทในปัจจุบันมีการดำเนินการใน 2 รูปแบบ
คือการเป็นผู้รับเหมาช่วงโดยรับงานจากผู้รับเหมาหลัก (Main Contractor)
และการเป็นผู้รับเหมาโครงการโดยรับงานจากเจ้าของโครงการโดยตรง
ซึ่งรูปแบบการรับงานในแต่ละโครงการนั้นจะขึ้นอยู่กับลักษณะของโครงการและความต้องการของผู้ว่าจ้าง
ทั้งนี้ ปัจจัยหลักที่ผู้จ้างงานพิจารณาในการเลือกให้บริษัทเป็นผู้รับงานได้แก่ ประสบการณ์
คุณภาพผลงานในอดีต ความสามารถในการส่งมอบได้ทันเวลา และราคาที่เหมาะสม

รายได้เฉพาะบริษัท

  --------------------------- --------- -------- --------- -------- ----------- --------
  ประเภทการรับงาน              ปี 2553             ปี 2554             ปี 2555      

  (หน่วย : พันบาท)              มูลค่า      ร้อยละ    มูลค่า      ร้อยละ    มูลค่า        ร้อยละ

  ผู้รับเหมาช่วง                                                                    

  รัฐบาล                       125,491   20.50    96,048    11.42    77,107      7.56

  เอกชน                       34,921    5.71     25,079    2.98     5,436       0.53

  ผู้รับเหมาโครงการ                                                                

  รัฐบาล                       -         0.00     208,660   24.81    270,465     26.52

  เอกชน                       451,697   73.79    511,373   60.79    666,665     65.38

  รวมรายได้จากการรับจ้างก่อสร้าง   612,109   100.00   841,160   100.00   1,019,673   100.00
  --------------------------- --------- -------- --------- -------- ----------- --------

รายได้ของบริษัทย่อย ได้แก่ บริษัท เอ็กซิลอน จำกัด

  --------------------------- --------- -------- --------- -------- ----------- --------
  ประเภทการรับงาน              ปี 2553             ปี 2554             ปี 2555      

  (หน่วย : พันบาท)              มูลค่า      ร้อยละ    มูลค่า      ร้อยละ    มูลค่า        ร้อยละ

  ผู้รับเหมาช่วง                                                                    

  รัฐบาล                       20,982    95.57    65,984    41.34    11,192      15.93

  เอกชน                       579       2.64     2,403     1.51     -           0.00

  ผู้รับเหมาโครงการ                                                                

  รัฐบาล                       -         0.00     -         0.00     -           0.00

  เอกชน                       394       1.79     91,217    57.15    59,061      84.07

  รวมรายได้จากการรับจ้างก่อสร้าง   21,955    100.00   159,604   100.00   70,253      100.00
  --------------------------- --------- -------- --------- -------- ----------- --------

ในปี 2553 ปี 2554 และปี 2555
บริษัทมีสัดส่วนรายได้เฉพาะบริษัทจากการเป็นผู้รับเหมาช่วงต่อการเป็นผู้รับเหมาโครงการโดยตรง
26:74 14:86 และ 8:92 ตามลำดับ ทั้งนี้
สัดส่วนการเป็นผู้รับเหมาโครงการโดยตรงที่เพิ่มขึ้นอย่างต่อเนื่อง
เกิดจากนโยบายการขยายฐานลูกค้าภาคเอกชนของบริษัทเพื่อลดผลกระทบจากงานภาครัฐซึ่งอาจมีความไม่แน่นอนตามภาวะการเมือง
อย่างไรก็ตาม การที่รัฐบาลมีนโยบายจะกระตุ้นเศรษฐกิจผ่านโครงการลงทุนขนาดใหญ่ของภาครัฐ
จึงทำให้สัดส่วนโครงการภาครัฐมีแนวโน้มจะปรับเพิ่มสูงขึ้นในอนาคต

4.2.3 ภาวะอุตสาหกรรมและการแข่งขัน

ธุรกิจของงานฐานรากซึ่งประกอบไปด้วยงานก่อสร้างเสาเข็ม กำแพงดิน และงานปรับปรุงคุณภาพดิน
เป็นต้นนั้น ขึ้นอยู่กับอุตสาหกรรมการก่อสร้างเป็นสำคัญ ทั้งนี้ หลังผ่านพ้นวิกฤติอุทกภัยในช่วงปลายปี
2554 ตั้งแต่ต้นปี 2555 งานก่อสร้างได้มีการขยายตัวเพิ่มมากขึ้น โดยในส่วนของภาครัฐ
การลงทุนในโครงการต่างๆทำได้อย่างต่อเนื่องมากขึ้น
โดยเฉพาะอย่างยิ่งการขยายเส้นทางเดินรถไฟฟ้าใต้ดินและบนดิน รวมถึงสาธารณูปโภคพื้นฐานอื่นๆ
ในส่วนของงานภาคเอกชนก็มีการขยายตัวอย่างต่อเนื่องโดยเฉพาะอย่างยิ่งคอนโดมิเนียมในเขตเมือง
และตามแนวเส้นทางรถไฟฟ้าสายต่างๆ ถึงแม้ในช่วงไตรมาส 2 ถึงกลางไตรมาส 3 ของปี 2555
ปริมาณงานภาคเอกชนในตลาดมีทิศทางชะลอตัวลงซึ่งเป็นผลสืบเนื่องมาจากการที่ลูกค้าภาคเอกชนรอดูผลกระทบจากการปรับขึ้นค่าแรงขั้นต่ำ
แต่หลังจากผ่านพ้นช่วงดังกล่าว ปริมาณงานภาคเอกชนได้กลับมาอยู่ในระดับปกติอีกครั้ง
โดยในภาพรวมของปี 2555 อุตสาหกรรมก่อสร้างมีทิศทางเติบโตขึ้น
ปริมาณงานในอุตสาหกรรมอยู่ในระดับสูง และการแข่งขันด้านราคาปรับลดลง

สำหรับปี 2556 เศรษฐกิจน่าจะมีทิศทางขยายตัวต่อเนื่อง
โดยเป็นผลสืบเนื่องจากนโยบายกระตุ้นเศรษฐกิจของภาครัฐผ่านการลงทุนในโครงการรถไฟฟ้า
ระบบป้องกันน้ำท่วม และโครงสร้างพื้นฐานต่างๆ
นอกจากนี้ยังได้รับแรงสนับสนุนจากบริโภคและการลงทุนภาคเอกชนที่ยังมีอย่างต่อเนื่อง ทั้งนี้
อัตราการขยายตัวของเศรษฐกิจปี 2556 สำนักงานเศรษฐกิจการคลัง กระทรวงการคลัง
คาดการณ์ว่าน่าจะมีการขยายตัวอยู่ในระดับร้อยละ 5.2 (ช่วงคาดการณ์ที่ร้อยละ 4.7 – 5.7)

ในส่วนของอุตสาหกรรมก่อสร้างเสาเข็มเจาะซึ่งถือเป็นกลุ่มงานที่เป็นรายได้หลักของบริษัท
จากการที่โครงการรถไฟฟ้าสายสีต่างๆสามารถเริ่มดำเนินการก่อสร้างได้อย่างต่อเนื่อง
และงานภาคเอกชนยังคงมีออกมาอย่างสม่ำเสมอ
รวมถึงการที่ทางรัฐบาลมีนโยบายลงทุนเพื่อเพิ่มประสิทธิภาพและยกระดับความสามารถในการแข่งขันของประเทศ
รวมถึงเพื่อกระตุ้นเศรษฐกิจและรองรับผลกระทบจากวิกฤติเศรษฐกิจโลก
น่าจะส่งผลให้งานก่อสร้างในตลาดมีเพิ่มขึ้นต่อเนื่องไปอีก 3 – 5 ปี ทั้งนี้
ภาพรวมของอุตสาหกรรมในปี 2556
ปริมาณงานน่าจะอยู่ในระดับสูงอย่างต่อเนื่องและการแข่งขันด้านราคาน่าจะอยู่ในระดับที่ไม่สูงนัก
อย่างไรก็ตาม ยังคงมีปัจจัยเสี่ยงจากความเปราะบางของเศรษฐกิจโลก การฟื้นตัวของประเทศคู่ค้า
ความต่อเนื่องของนโยบายจากภาครัฐ ผลกระทบของการปรับขึ้นค่าแรงขั้นต่ำทั่วประเทศ
และสถานการณ์ทางการเมืองในประเทศที่ยังคงมีความขัดแย้งทางความคิดของคนหลายกลุ่ม
ซึ่งอาจส่งผลให้การขยายตัวทางเศรษฐกิจไม่เป็นไปตามที่คาดการณ์ได้

2.  การจัดหาผลิตภัณฑ์หรือบริการ

    1.  กำลังการผลิต

ณ วันที่ 31 ธันวาคม 2555 บริษัทมีเครื่องจักรจำนวน 18 ชุดสำหรับใช้ในการทำงานเสาเข็มเจาะ
ทั้งนี้บริษัทยังสามารถเช่ารถเครนเพื่อที่จะมาต่อเชื่อมกับชุดหัวเจาะที่มีอยู่เพื่อประกอบเป็นชุดเจาะเพิ่มได้อีก
สำหรับงานกำแพงกันดิน และงานปรับปรุงคุณภาพดินโดยวิธีอัดฉีดซีเมนต์ด้วยแรงดันสูง (Jet
Grouting) บริษัทมีเครื่องจักรครบชุดที่ใช้ในการทำงานจำนวน 2 ชุด และ 4 ชุดตามลำดับ

บริษัทมีวิศวกรผู้เชี่ยวชาญในการควบคุมดูแลจัดการงานโครงการและวิศวกรสนามรวม 20 คน
ซึ่งวิศวกรของบริษัทมีประสบการณ์ในอุตสาหกรรมโดยเฉลี่ยประมาณ 10 ปี

2.  []ขั้นตอนการรับงาน

+----------------------------------+-----------------------------------+
| การรับงานแบบรับเหมาโครงการ         | การรับงานแบบเหมาช่วง                |
+----------------------------------+-----------------------------------+

หมายเหตุ :
การเสนอราคาของการรับจ้างทำเสาเข็มส่วนใหญ่จะเป็นการเสนอราคารับจ้างทำเสาเข็มต่อต้น

สำหรับการดำเนินการตามข้างต้นนั้นบริษัทต้องมีการวางเงินประกันผลงานซึ่งโดยส่วนใหญ่ผู้ว่าจ้างจะหักไว้ในสัดส่วนร้อยละ
5 จากจำนวนเงินที่จ่ายให้กับบริษัทสำหรับค่างานก่อสร้างแต่ละงวด
ทั้งนี้เมื่องานเสร็จสิ้นแล้วและมีการส่งมอบงานให้กับผู้ว่าจ้าง(และไม่มีความเสียหายเกิดขึ้นจากการทำงานของบริษัท)
บริษัทก็จะได้รับคืนเงินประกันผลงาน
นอกจากนี้เมื่องานเสร็จสิ้นแล้วบริษัทต้องออกใบรับประกันผลงาน หรือออกเป็น Maintenance
Bond ให้แก่ผู้ว่าจ้างตามระยะเวลาที่ตกลงไว้ซึ่งส่วนใหญ่จะอยู่ระหว่าง 1-2 ปี

ในการดำเนินการงานก่อสร้างตามแผนงานที่กำหนด
บริษัทมีขั้นตอนการทำงานในแต่ละสายงานดังต่อไปนี้

ขั้นตอนการทำเสาเข็มเจาะ

ขั้นตอนการทำกำแพงกันดิน

ขั้นตอนการทำงานปรับปรุงคุณภาพดินโดยวิธีอัดฉีดซีเมนต์ด้วยแรงดันสูง

3.  การจัดหาวัตถุดิบ

วัตถุดิบหลักที่ใช้ในการทำงานฐานรากของบริษัทประกอบไปด้วย คอนกรีตผสมเสร็จ ซีเมนต์
เหล็กเส้น น้ำมันดีเซล และสารละลายพยุงหลุมเจาะ (เบนโทไนท์และโพลีเมอร์) ในปี 2555
ราคาเหล็กเส้นอยู่ในระดับทรงตัวตลอดทั้งปี โดยมีราคา/ตันสูงสุดเท่ากับ 22,960
บาทและต่ำสุดเท่ากับ 20,392 บาท และมีราคาเฉลี่ยเท่ากับ 21,997 บาท สำหรับน้ำมันดีเซล
อยู่ในระดับทรงตัวตลอดทั้งปี แต่อาจมีความผันผวนบ้างตามสถานการณ์ในแต่ละช่วง
โดยในช่วงครึ่งปีแรก ราคาอยู่ที่ประมาณ 31.00 บาท/ลิตร และได้ปรับลดลงมาเหลือประมาณ
29.80 บาท/ลิตรเมื่อตอนสิ้นปี ทั้งนี้ การที่ราคาน้ำมันดีเซลมีความผันผวนไม่มากนัก
ส่วนหนึ่งมาจากนโยบายการตรึงราคาน้ำมันดีเซลของรัฐบาล

[]

สำหรับราคากลางของเบนโทไนท์และโพลีเมอร์ที่บริษัทคู่ค้าของบริษัทเสนอราคาในปัจจุบัน คือราคา
7 บาทต่อกิโลกรัมและ 200 บาทต่อกิโลกรัม ตามลำดับ สำหรับราคาตั้งของคอนกรีตตั้งแต่ต้นปี
2555 จนถึงปลายปี 2555 นั้นคงที่อยู่ที่ 2,770 บาทต่อลูกบาศก์เมตร (คอนกรีตผสมเสร็จ
กำลังอัดประลัยที่อายุ 28 วัน รูปทรงกระบอก 280 กก./ตร.ซม. ค่ายุบตัว 17.5 – 22.5 ซม.
สำหรับพื้นที่กรุงเทพมหานครรอบใน)
แต่ผู้จำหน่ายมีการปรับเปลี่ยนส่วนลดในแต่ละช่วงเวลาตามต้นทุนและสถานการณ์ที่เปลี่ยนแปลง

การจัดซื้อวัตถุดิบของบริษัทนั้นขึ้นอยู่กับลักษณะของงานที่รับและผู้ว่าจ้างที่มอบงาน
โดยทั่วไปแล้วหากเป็นงานที่บริษัทรับเหมาช่วง
ผู้รับเหมาหลักจะเป็นฝ่ายจัดหาวัตถุดิบหลักที่ใช้สำหรับการทำงานได้แก่ คอนกรีต ซีเมนต์ และ
เหล็กเส้น ดังนั้นบริษัทจะรับจ้างเพียงแค่ค่าแรงและค่าเครื่องจักรเท่านั้น
หากบริษัทเป็นผู้รับเหมาตรงกับเจ้าของโครงการเอง
โดยส่วนใหญ่แล้วผู้ว่าจ้างจะมอบหมายให้ทางบริษัทเป็นผู้รับภาระในการจัดหาและซื้อวัตถุดิบด้วย

ปัจจุบัน บริษัทมีการสั่งซื้อวัตถุดิบหลักทั้งหมดจากผู้จัดจำหน่ายภายในประเทศ
จึงทำให้มีความเสี่ยงจากอัตราแลกเปลี่ยนเงินตราต่างประเทศในการจัดซื้อค่อนข้างต่ำ
(ยกเว้นอะไหล่เครื่องจักรซึ่งในบางครั้งไม่สามารถจัดซื้อได้ในประเทศจึงจำเป็นต้องซื้อจากต่างประเทศ
ซึ่งส่วนใหญ่จะมีมูลค่าไม่สูงนัก) โดยนับตั้งแต่เปิดดำเนินการเป็นต้นมา
บริษัทไม่เคยประสบกับปัญหาภาวะการขาดแคลนวัตถุดิบอย่างมีนัยสำคัญแต่อย่างใด
ทั้งนี้ในกรณีที่บริษัทได้รับมอบหมายจากเจ้าของโครงการให้รับผิดชอบในการจัดหาวัตถุดิบและเป็นช่วงที่ราคาวัสดุมีความผันผวน
บริษัทมีนโยบายที่จะจัดซื้อวัตถุดิบบางรายการทันทีที่มีการตกลงรับงานกับเจ้าของโครงการเป็นที่เรียบร้อยแล้ว
เพื่อลดความเสี่ยงจากความผันผวนของราคาวัตถุดิบ
โดยที่ระยะเวลาการสั่งซื้อและการส่งมอบนั้นไม่นานโดยใช้เวลาประมาณ 3-5 วัน
อีกทั้งการทำงานก่อสร้างงานฐานรากของบริษัทโดยเฉลี่ยแล้วใช้เวลาทำงาน 2 ถึง 6 เดือน
จึงทำให้บริษัทไม่ต้องรับภาระความเสี่ยงจากความผันผวนของราคาหรือการขาดแคลนวัตถุดิบมากนัก
นอกจากนี้วัตถุดิบหลักที่ใช้นั้นมีผู้ประกอบการและผู้จำหน่ายหลายรายในประเทศ
และบริษัทมีนโยบายสร้างสัมพันธ์กับคู่ค้ามากกว่า 1 รายในแต่ละรายการของวัตถุดิบ

ในส่วนของราคาน้ำมันดีเซล แม้ราคาจะไม่มีความผันผวนมากนักในช่วงปี 2555
ที่ผ่านมาจากนโยบายการตรึงราคาน้ำมันดีเซลของรัฐบาล แต่หากเศรษฐกิจโลกมีการฟื้นตัว
หรือมีการเปลี่ยนแปลงนโยบายการตรึงราคาในประเทศ อาจทำให้ราคาน้ำมันในปี 2556
มีความผันผวนมากขึ้นได้
บริษัทจึงให้ความสำคัญและติดตามผลจากความผันผวนของราคาน้ำมันอย่างใกล้ชิด
โดยมีนโยบายในการลด ผลกระทบจากความผันผวนของราคาน้ำมันดีเซล เช่น
การใช้พลังงานอย่างประหยัด รวมไปถึง การปรับปรุงพัฒนาประสิทธิภาพในการทำงาน

นอกจากนี้ยังมีวัตถุดิบและวัสดุสิ้นเปลืองอื่นๆ ที่บริษัทใช้ในสายงานต่างๆ
โดยที่ผ่านมาบริษัทไม่ได้ประสบกับภาวะขาดแคลนวัตถุดิบเหล่านี้
และคาดว่าบริษัทจะยังสามารถจัดหามาใช้ในงานก่อสร้างได้อย่างสม่ำเสมอ
และในคุณภาพตามที่กำหนด ทั้งนี้
บริษัทมีการปรับปรุงและผลิตวัสดุบางชนิดที่ไม่ใช่ชิ้นส่วนหลักของเครื่องจักร
เพื่อใช้ในการซ่อมบำรุงและดูแลเครื่องจักร
โดยวัสดุที่ผลิตนั้นเป็นชิ้นส่วนของเครื่องจักรที่จำเป็นต้องมีการเปลี่ยนหรือซ่อมแซมตามระยะเวลาหรือการใช้งาน

ณ วันที่ 31 ธันวาคม 2555 บริษัทมีพนักงานฝ่ายก่อสร้างจำนวน 243
คนจากพนักงานทั้งหมดของบริษัทจำนวน 420 คน ในกรณีที่บริษัทมีจำนวนแรงงานไม่เพียงพอ
บริษัทสามารถที่จะว่าจ้างผู้รับเหมาช่วงต่อเพื่อรับงานได้
ซึ่งผู้รับเหมาช่วงดังกล่าวมิได้เป็นบุคคลที่เกี่ยวข้องกับบริษัทแต่อย่างใด
และส่วนใหญ่การจ้างผู้รับเหมาช่วงดังกล่าวเป็นการจ้างงานเฉพาะค่าแรง ทั้งนี้
บริษัทจะจัดให้มีวิศวกรของบริษัทเข้าดูแลการทำงานของผู้รับเหมาช่วงตลอดระยะเวลาจ้างงานและตรวจรับงานก่อนการรับมอบงานทุกครั้งไป

4.  ผลกระทบต่อสิ่งแวดล้อม

บริษัทมีมาตรการในการลดผลกระทบต่อสิ่งแวดล้อมที่เกิดขึ้นจากการทำงานของบริษัท อาทิเช่น ฝุ่น
ผง เสียง การสั่นสะเทือน โดยดำเนินงานตามกฎระเบียบของหน่วยงานที่เกี่ยวข้อง
ซึ่งบริษัทได้จัดให้มีมาตรการในการป้องกันเพื่อลดผลกระทบดังนี้

  หลักปฏิบัติทั่วไป

-   บริษัทปฏิบัติตามข้อกฎหมายและปฏิบัติตามระเบียบทางด้านสิ่งแวดล้อมอย่างเคร่งครัด
    โดยมีการดูแลและควบคุมงานโดยวิศวกรและผู้เชี่ยวชาญ

-   บริษัทมุ่งที่จะป้องกันปัญหาก่อนที่จะเกิดและส่งผลกระทบต่อพนักงาน และชุมชนรอบข้าง

  ณ บริเวณเขตก่อสร้าง

-   ทีมงานผู้รับผิดชอบประจำหน่วยงานจะต้องสร้างความสัมพันธ์ที่ดีกับผู้ที่อยู่อาศัยใกล้เคียง
    เมื่อมีผู้ซักถามจะต้องสามารถอธิบายชี้แจงถึงเวลา ลักษณะ วิธีการ และขั้นตอนการปฏิบัติงาน
    รวมทั้งคอยรับฟังปัญหา คำร้องเรียนต่างๆ และนำไปดำเนินการแก้ไข

-   โครงการที่ก่อสร้างจะต้องมีรั้วล้อมรอบพื้นที่เพื่อป้องกันฝุ่นและเสียง และเพื่อความปลอดภัย
    ซึ่งโดยปกติ ผู้รับเหมาหลักหรือเจ้าของโครงการจะเป็นผู้รับผิดชอบจัดทำ
    โดยทีมงานจะต้องหมั่นสังเกตและช่วยดูแลให้รั้วดังกล่าวอยู่ในสภาพที่ดีตลอดเวลา

-   จะต้องล้างล้อรถบรรทุกวัสดุอุปกรณ์ให้สะอาดก่อนที่จะออกจากหน่วยงาน
    เพื่อป้องกันเศษดินและหินปนเปื้อนถนน

-   การขนส่งวัสดุอุปกรณ์ด้วยรถ 6 ล้อ 10 ล้อ และเทรลเลอร์
    จะต้องดำเนินการในช่วงเวลาที่กฎหมายกำหนด

  ณ โรงงานซ่อมบำรุง

-   ทีมงานผู้ดูแลโรงงานจะต้องสร้างความสัมพันธ์ที่ดีกับผู้ที่อยู่อาศัยใกล้เคียง
    เมื่อมีผู้ซักถามจะต้องสามารถอธิบายชี้แจงถึงเวลา ลักษณะ วิธีการ และลักษณะการปฏิบัติงาน
    รวมทั้งคอยรับฟังปัญหา และคำร้องเรียนต่างๆ และนำไปดำเนินการแก้ไข

-   ต้องมีการดูแลรักษาความสะอาดของพื้นที่ทำงานและบริเวณโรงงานทั้งภายในและรอบนอก

-   ดูแลเครื่องจักรสม่ำเสมอ คอยตรวจสมรรถภาพส่วนต่างๆ ของเครื่องยนต์
    และสังเกตการทำงานของเครื่องจักรในเรื่องของเสียง

ที่ผ่านมาบริษัทไม่เคยมีกรณีพิพาทที่เกี่ยวเนื่องกับการทำผิดกฎเกณฑ์หรือกฎระเบียบดังกล่าวข้างต้น
ตลอดจนปัญหาเกี่ยวกับสิ่งแวดล้อมแต่อย่างใด

4.3.5 งานที่ยังไม่ได้ส่งมอบ

ณ วันที่ 31 ธันวาคม 2555 บริษัทมีงานที่ยังไม่ได้ส่งมอบจำนวน 42 โครงการ
คิดเป็นมูลค่างานทั้งสิ้น 839 ล้านบาท* โดยมีรายละเอียดงานดังนี้

+-----------------------------------+----------+-----------+----------+
| ชื่อโครงการ                         |   ป      |           |          |
|                                   | ระเภทงาน |  ลักษณะงาน | กำหนดการ |
|                                   |          |           |          |
|                                   |          |           |          |
|                                   |          |           |  แล้วเสร็จ |
+-----------------------------------+----------+-----------+----------+
|                                   |          |           |          |
+-----------------------------------+----------+-----------+----------+
|   Aspire สุขุมวิท 48                 |   เส     |   อาคาร   |   2555   |
|                                   | าเข็มเจาะ |           |          |
+-----------------------------------+----------+-----------+----------+
|   Show DC พระราม 9                |   เส     |   อาคาร   |   2555   |
|                                   | าเข็มเจาะ |           |          |
+-----------------------------------+----------+-----------+----------+
|   ศูนย์วัฒนธรรมแห่งประเทศไทย          |   เส     |   อาคาร   |   2555   |
|                                   | าเข็มเจาะ |           |          |
+-----------------------------------+----------+-----------+----------+
|   สถานีสูบจ่ายน้ำราษฎร์บูรณะ            |   เส     |   อาคาร   |   2555   |
|                                   | าเข็มเจาะ |           |          |
+-----------------------------------+----------+-----------+----------+
|   ลุมพินีวิลล์ ประชาชื่น-พงเพชร 2        |   เส     |   อาคาร   |   2555   |
|                                   | าเข็มเจาะ |           |          |
+-----------------------------------+----------+-----------+----------+
|   สะพานข้ามทางหลวงหมายเลข 338      |   เส     |   สะพาน   |   2555   |
|   พุทธมณฑลสาย 5                    | าเข็มเจาะ |           |          |
+-----------------------------------+----------+-----------+----------+
|   ซิลค์ พหลโยธิน 9                   |   เส     |   อาคาร   |   2555   |
|                                   | าเข็มเจาะ |           |          |
+-----------------------------------+----------+-----------+----------+
|   The Tree Interchange            |   เส     |   อาคาร   |   2555   |
|                                   | าเข็มเจาะ |           |          |
+-----------------------------------+----------+-----------+----------+
|   Car Park Building ถ.เทียมร่วมมิตร  |   เส     |   อาคาร   |   2555   |
|                                   | าเข็มเจาะ |           |          |
+-----------------------------------+----------+-----------+----------+
|   อาคารที่พักอาศัยทหารชั้นประทวน ศรีสมาน |   เส     |   อาคาร   |   2555   |
|                                   | าเข็มเจาะ |           |          |
+-----------------------------------+----------+-----------+----------+
|   The Unixx Condominium           |   เส     |   อาคาร   |   2555   |
|                                   | าเข็มเจาะ |           |          |
+-----------------------------------+----------+-----------+----------+
|   หลังสวน Block 3                  |   เส     |   อาคาร   |   2555   |
|                                   | าเข็มเจาะ |           |          |
+-----------------------------------+----------+-----------+----------+
|   Circle S สุขุมวิท 12               |   เส     |   อาคาร   |   2555   |
|                                   | าเข็มเจาะ |           |          |
+-----------------------------------+----------+-----------+----------+
|   Kantary Hotel นครราชศรีมา        |   เส     |   อาคาร   |   2555   |
|                                   | าเข็มเจาะ |           |          |
+-----------------------------------+----------+-----------+----------+
|   Q Condo อโศก                    |   เส     |   อาคาร   |   2555   |
|                                   | าเข็มเจาะ |           |          |
+-----------------------------------+----------+-----------+----------+
|   Fuse Chan - Sathorn             |   เส     |   อาคาร   |   2555   |
|                                   | าเข็มเจาะ |           |          |
+-----------------------------------+----------+-----------+----------+
|   Flour Mill Building             |   เส     |   อาคาร   |   2555   |
|                                   | าเข็มเจาะ |           |          |
+-----------------------------------+----------+-----------+----------+
|   JL House สุขุมวิท 49               |   เส     |   อาคาร   |   2555   |
|                                   | าเข็มเจาะ |           |          |
+-----------------------------------+----------+-----------+----------+
|   พัฒนาท่าอากาศยานภูเก็ต (5607)       |   เส     |   อาคาร   |   2555   |
|                                   | าเข็มเจาะ |           |          |
+-----------------------------------+----------+-----------+----------+
|   อาคารระบายน                     |   ก่อสร้าง |   อาคาร   |   2556   |
| ้ำเพื่อป้องกันอุทกภัยและแก้ไขปัญหาน้ำท่วมพื้นที่ |          |           |          |
|   อ.เมือง จ.ตราด                   |          |   ท       |          |
|   โครงการชลประทานตราด             |          | างระบายน้ำ |          |
|   สำนักชลประทานที่ 9                 |          |           |          |
+-----------------------------------+----------+-----------+----------+
|   งานปรับปร                        |   ก่อสร้าง |   คล      |   2555   |
| ุงประตูระบายน้ำดาวคะนองเพื่อการท่องเที่ยว |          | องระบายน้ำ |          |
+-----------------------------------+----------+-----------+----------+
|   งานป                            |   ก่อสร้าง |           |   2555   |
| รับปรุงเพิ่มประสิทธิภาพสถานีสูบน้ำคลองกรวย |          |  สถานีสูบน้ำ |          |
+-----------------------------------+----------+-----------+----------+
|   งานปรับปรุงระบบระ                 |   ก่อสร้าง |   คล      |   2555   |
| บายน้ำด้านใต้คลองภาษีเจริญถึงคลองสนามชัย |          | องระบายน้ำ |          |
+-----------------------------------+----------+-----------+----------+
|   งานก่อสร้างเขื่อน ค.ส.ล.            |   ก่อสร้าง |   คลอง    |   2556   |
|   และสถานีสูบน้ำคลองทรงกระเทียม       |          | ระบายน้ำแล |          |
|                                   |          | ะสถานีสูบน้ำ |          |
+-----------------------------------+----------+-----------+----------+
|   งานก่อสร้างเขื่อน ค.ส.ล. คลองตาสาด  |   ก่อสร้าง |   คล      |   2555   |
|   จากคลองเคล็ดถึงคลองหนองบอน        |          | องระบายน้ำ |          |
+-----------------------------------+----------+-----------+----------+
|   งานปรับปรุงเขื่อน                   |   ก่อสร้าง |   คล      |   2555   |
|   ค.ส                             |          | องระบายน้ำ |          |
| .ล.คลองวัดยานนาวาและคูดอนกุศล-คูวัดปรก |          |           |          |
+-----------------------------------+----------+-----------+----------+
|   โครงการก่อสร้างอื่นๆ                |   ง      |           | 2555 –   |
|                                   | านฐานราก |           | 2556     |
|                                   | และงานก่อ |           |          |
|                                   | สร้างทั่วไป |           |          |
+-----------------------------------+----------+-----------+----------+
|   รวมมูลค่างาน (ล้านบาท)             |          |           | 839      |
+-----------------------------------+----------+-----------+----------+

* ยังไม่รวมโครงการที่ได้งานแล้วแต่อยู่ระหว่างรอเซ็นสัญญา